Súťažné podklady (SP)
pre dynamický nákupný systém

 „DNS - Akumulátory a batérie pre zariadenia IKT“

Dynamický nákupný systém vyhlásený elektronickým postupom zadávania nadlimitnej zákazky podľa ustanovení § 58 až 61 zákona č. 343/2015 Z. z. o verejnom obstarávaní
a o zmene a doplnení niektorých zákonov v znení neskorších predpisov
(ďalej len „ZVO“)

Súlad súťažných podkladov so ZVO potvrdzuje procesný garant:

...................................................................

Martin Raučina

odbor verejného obstarávania

sekcie ekonomiky MV SR

Osoba zodpovedná za správne a úplné zadefinovanie opisu predmetu zákazky,

požiadaviek na uchádzača (odborný garant):

...................................................................

Ing. Miroslav Durdík

riaditeľ odboru telekomunikácií, sekcie
informatiky, telekomunikácií a bezpečnosti MV SR

Za verejného obstarávateľa:

...................................................................

Mgr. Ľubomír Kubička

riaditeľ odboru verejného obstarávania

sekcie ekonomiky MV SR

V Bratislave, jún 2022

Obsah súťažných podkladov

[1. Identifikácia verejného obstarávateľa 3](#_Toc104984407)

[2. Úvodné informácie o dynamickom nákupnom systéme 3](#_Toc104984408)

[2.1. Čo je dynamický nákupný systém 3](#_Toc104984409)

[2.2. Základné pojmy 3](#_Toc104984410)

[3. Opis predmetu zákazky 4](#_Toc104984411)

[3.1. Všeobecné informácie 4](#_Toc104984412)

[3.2. Rozsah verejného obstarávania, vymedzený Spoločným slovníkom obstarávania (CPV) 4](#_Toc104984413)

[3.3. Predpokladaná hodnota DNS 5](#_Toc104984414)

[3.4. Doba trvania DNS 5](#_Toc104984415)

[4. Komunikácia a vysvetľovanie 5](#_Toc104984416)

[4.1. Všeobecné informácie k webovej aplikácii JOSEPHINE 5](#_Toc104984417)

[4.2. Pravidlá pre doručovanie 5](#_Toc104984418)

[4.3. Vysvetľovanie 6](#_Toc104984419)

[5. Predkladanie žiadosti o zaradenie do DNS 6](#_Toc104984420)

[5.1. Spôsob a podmienky predkladania žiadosti o zaradenie do DNS 6](#_Toc104984421)

[5.2. Žiadosť o zaradenie do DNS (žiadosť o účasť) 8](#_Toc104984422)

[5.3 Lehota na predkladanie žiadostí o účasť 8](#_Toc104984423)

[5.4. Vyhodnotenie doručených žiadostí o zaradenie 8](#_Toc104984424)

[6. Zadávanie konkrétnych zákazky v rámci DNS/pokyny na vypracovanie ponuky (všeobecné podmienky) 8](#_Toc104984425)

[6.1. Výzva na predkladanie ponúk 8](#_Toc104984426)

[6.2. Podmienky predloženia ponuky 9](#_Toc104984427)

[6.3. Vysvetlenie výzvy na predkladanie ponúk 9](#_Toc104984428)

[6.4. Komplexnosť konkrétnej zákazky 9](#_Toc104984429)

[6.5 Jazyk ponuky 10](#_Toc104984430)

[6.6 Viazanosť ponuky 10](#_Toc104984431)

[6.7 Zábezpeka ponuky 10](#_Toc104984432)

[6.8 Doplnenie, zmena a odvolanie ponuky 12](#_Toc104984433)

[6.9 Náklady na ponuku 12](#_Toc104984434)

[6.10 Variantné riešenie 12](#_Toc104984435)

[6.11 Otváranie ponúk 12](#_Toc104984436)

[6.12 Vyhodnotenie ponúk 12](#_Toc104984437)

[6.13 Kritériá na vyhodnotenie ponúk 13](#_Toc104984438)

[6.14 Uzavretie zmluvy 13](#_Toc104984439)

[6.15 Záverečné ustanovenia 14](#_Toc104984440)

**Zoznam príloh:**

Príloha č. 1 Žiadosť o zaradenie do DNS

Príloha č. 2 Vzor výzvy na predloženie ponuky v rámci zadávania konkrétnej zákazky s použitím DNS

Príloha č. 3 Informatívne zmluvné podmienky k výzve v rámci DNS

Príloha č. 4 Podmienky účasti

Príloha č. 5 Odôvodnenie nerozdelenia predmetu zákazky

# Identifikácia verejného obstarávateľa

Názov organizácie: Ministerstvo vnútra Slovenskej republiky

Sídlo: Pribinova 2, 812 72 Bratislava

IČO: 00151866

Kontaktná osoba: Martin Raučina

E-mail: martin.raucina@minv.sk

Hlavná adresa (URL): <http://www.minv.sk>

Komunikačné rozhranie: <https://josephine.proebiz.com/sk/tender/24430/summary>

Adresa stránky profilu

kupujúceho (URL): <https://www.uvo.gov.sk/vyhladavanie-profilov/zakazky/239>

Emailová adresa slúži len na kontaktovanie v prípade neočakávaného a preukázateľného výpadku systému JOSEPHINE.

# Úvodné informácie o dynamickom nákupnom systéme

## 2.1. Čo je dynamický nákupný systém

Dynamický nákupný systém (ďalej aj ako „**DNS**“) je elektronický proces určený na obstarávanie tovaru, stavebných prác alebo služieb bežne dostupných na trhu. Ide o akýsi interný „kvalifikačný systém dodávateľov“, ktorých bude verejný obstarávateľ vyzývať na predkladanie ponúk vo vyhlásených zákazkách danej skupiny tovarov. **Systém je stále otvorený, a tak aj v priebehu jeho trvania vedia noví dodávatelia požiadať o zaradenie do DNS a po zaradení sa zapojiť do súťaženia**. **Dodávatelia, ktorí nebudú zaradení/ kvalifikovaní v tomto systéme, nebudú môcť predložiť ponuku na konkrétnu zákazku.**

Cieľom zriadenia DNS a zadávania zákaziek v DNS je umožniť verejnému obstarávateľovi flexibilné zadávanie zákaziek v súlade so ZVO podľa svojich reálnych potrieb, t. j. v čase a rozsahu, ktorý mu je známy.

V rámci DNS bude verejný obstarávateľ vyhlasovať konkrétne zákazky, pričom na predloženie ponuky v konkrétnych zákazkách bude verejný obstarávateľ vyzývať iba záujemcov (dodávateľov), ktorí požiadajú o zaradenie do DNS, splnia podmienky pre zaradenie do DNS a budú do DNS zaradení.

## 2.2. Základné pojmy

**Záujemcom** sa pre účely tohto DNS rozumie hospodársky subjekt, ktorý podal žiadosť o zaradenie do DNS.

**Žiadosť o zaradenie do DNS** (ďalej aj „žiadosť o účasť“) je prejavom vôle hospodárskeho subjektu byť vyzývaný na predloženie ponuky do zákaziek vyhlásených v zriadenom DNS a v prípade záujmu predložiť ponuku. Žiadosť o zaradenie do DNS je možné predkladať počas celej doby trvania DNS.

**DNS sa považuje za zriadený** v okamihu, keď verejný obstarávateľ oznámi záujemcom, ktorí doručili žiadosť o zaradenie do DNS v základnej lehote na podanie žiadostí, informáciu o vyhodnotení ich žiadostí podľa § 60 ods. 8 ZVO.

**Základnou lehotou na podávanie žiadostí o zaradenie** sa rozumie lehota, ktorá je uvedená v oznámení o vyhlásení verejného obstarávania.

**Dodatočnou lehotou na podávanie žiadostí o zaradenie** sa rozumie doba počas trvania DNS, t. j. od jeho zriadenia do jeho ukončenia.

**Zákazkou** sa rozumie zákazka vyhlásená verejným obstarávateľom v zriadenom DNS. Verejný obstarávateľ vyhlasuje zákazku odoslaním výzvy na predkladanie ponúk všetkým zaradeným záujemcom.

**Lehotou na predkladanie ponúk** sa rozumie lehota na predkladanie ponúk v rámci vyhlásenej zákazky v zriadenom DNS. Verejný obstarávateľ uvedie lehotu na predkladanie ponúk vo výzve na predkladanie ponúk, ktorou vyhlási zákazku.

**Ponukou** sa rozumie ponuka záujemcu predložená do vyhlásenej konkrétnej zákazky.

# Opis predmetu zákazky

## 3.1. Všeobecné informácie

1. **Predmetom zákazky je zriadenie DNS na zadávanie zákaziek** **na dodanie akumulátorov a batérií, ktoré sú určené ako zdroj energie pre zariadenia najmä Informačných a Komunikačných Technológií, ktoré sú bežne dostupné na trhu, a ktoré sú zaradené podľa spoločného slovníka obstarávania (ďalej ako „CPV“)
v rozsahu skupiny 314**. Predmetom zákaziek môže byť aj poskytovanie súvisiacich služieb ako napríklad dodanie tovaru do miesta dodania, vyloženie tovaru v mieste dodania, odber a ekologická likvidácia nepoužiteľných akumulátorov v súlade s § 48 ods. 1) zákona 79/2015 Z. z. o odpadoch.
2. Presná špecifikácia predmetu zákazky bude uvedená v príslušnej Výzve na predkladanie ponúk v rámci zadávania konkrétnej zákazky.
3. Verejný obstarávateľ si vyhradzuje právo prevziať iba tovar nový, nepoužívaný, nepoškodený, funkčný, bez zjavných vád, dodaný v kompletnom stave a v požadovanom množstve. Tovar nesmie byť recyklovaný, repasovaný, renovovaný a ani iným spôsobom modifikovaný.
4. Verejný obstarávateľ požaduje na dodaný tovar minimálne 24 mesačnú záručnú dobu s tým, že v konkrétnej zákazke môže byť uvedená aj dlhšia záručná doba
5. Plnenia na základe tohto DNS budú odovzdávané/realizované na území Slovenskej republiky. Konkrétne miesta dodania predmetu konkrétnych zákaziek zadávaných v rámci DNS budú uvedené v príslušnej výzve na predkladanie ponúk.

## 3.2. Rozsah verejného obstarávania, vymedzený Spoločným slovníkom obstarávania (CPV)

1. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

 Hlavný slovník:

**Hlavný predmet:** **31400000-0 Akumulátory, galvanické články a batérie**

Doplňujúci predmet:31410000-3 Galvanické články

31411000-0 Alkalické batérie

31420000-6 Galvanické batérie

31421000-3 Olovené batérie

31422000-0 Sady batérií

31430000-9 Elektrické akumulátory

31431000-6 Olovené akumulátory

31432000-3 Ni-Cd akumulátory

31433000-0 Akumulátory Ni-Fe

31434000-7 Lítiové akumulátory

31440000-2 Batérie

60000000-8 Dopravné služby (bez prepravy odpadu)

1. V prípade, že si to bude predmet konkrétnej zákazky vyžadovať verejný obstarávateľ bude uplatňovať environmentálne aspekty verejného obstarávania.

## 3.3. Predpokladaná hodnota DNS

Predpokladaná hodnota DNS je 3 688 240 EUR bez DPH.

## 3.4. Doba trvania DNS

Dĺžka trvania dynamického nákupného systému, t.j. doba, na ktorú sa zriaďuje DNS
na zadávanie konkrétnych zákaziek: 48 mesiacov.

# Komunikácia a vysvetľovanie

## 4.1. Všeobecné informácie k webovej aplikácii JOSEPHINE

1. Verejný obstarávateľ bude pri komunikácii so záujemcami/uchádzačmi postupovať v zmysle § 20 ZVO prostredníctvom komunikačného rozhrania elektronického prostriedku JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania. Tzn. akákoľvek komunikácia v rámci DNS alebo v rámci konkrétnej zákazky v rámci DNS sa realizuje prostredníctvom elektronického prostriedku JOSEPHINE.
2. JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>
3. Na bezproblémové používanie elektronického prostriedku JOSEPHINE je nutné používať jeden z podporovaných internetových prehliadačov:
* Mozilla Firefox verzia 13.0
* Google Chrome
* Microsoft Edge
1. Verejný obstarávateľ pre správnu prácu s elektronickým prostriedkom dôrazne odporúča hospodárskym subjektom, aby si prečítali manuál používania elektronického prostriedku JOSEPHINE, ktorý je dostupný na stránke <https://josephine.proebiz.com> v pravom hornom kontextovom menu.

## 4.2. Pravidlá pre doručovanie

1. Zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v elektronickom prostriedku JOSEPHINE považuje okamih jej odoslania v s elektronickom prostriedku JOSEPHINE, a to v súlade s funkcionalitou elektronického systému.
2. Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do elektronického prostriedku JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do elektronického prostriedku a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.
3. Ak je odosielateľom informácie záujemca, resp. uchádzač, tak po prihlásení do elektronického prostriedku a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v elektronickom prostriedku JOSEPHINE v súlade s funkcionalitou elektronického prostriedku.
4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa formou odkazu na elektronickom prostriedku JOSEPHINE.
6. Podania a dokumenty súvisiace s uplatnením revíznych postupov sú medzi obstarávateľom a záujemcami/uchádzačmi doručované prostredníctvom komunikačného rozhrania elektronického prostriedku JOSEPHINE. Doručovanie námietky a ich odvolávanie vo vzťahu k Úradu pre verejné obstarávanie je riešené v zmysle § 170 ods. 8 b) ZVO.

## 4.3. Vysvetľovanie

1. V prípade nejasností alebo potreby objasnenia požiadaviek a/alebo podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na podanie žiadosti o účasť alebo v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania elektronického prostriedku JOSEPHINE.
2. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom.
3. Odpovede na žiadosti o vysvetlenie budú uverejnené vo webovej aplikácií JOSEPHINE v danom DNS v časti Dokumenty. Verejný obstarávateľ o uverejnení odpovede informuje všetkých známych záujemcov.

# Predkladanie žiadosti o zaradenie do DNS

## 5.1. Spôsob a podmienky predkladania žiadosti o zaradenie do DNS

1. **Pre účely účasti v predmetnom DNS je nutné registrovať sa a autentifikovať sa
v elektronickom prostriedku JOSEPHINE.**
2. Každý hospodársky subjekt má možnosť registrovať sa do elektronického prostriedku JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
3. Žiadosť o zaradenie sa predkladá elektronicky do systému JOSEPHINE, umiestnenom na webovom sídle <https://josephine.proebiz.com>
4. [Skrátený návod registrácie](https://store.proebiz.com/docs/josephine/sk/Manual_registracie_SK.pdf) Vás rýchlo a jednoducho prevedie procesom registrácie v elektronickom prostriedku na elektronizáciu verejného obstarávania JOSEPHINE. Pre lepší prehľad tu nájdete tiež opis základných obrazoviek systému
5. Predkladanie žiadostí o účasť je umožnené iba autentifikovaným uchádzačom. Autentifikáciu je možné vykonať týmito spôsobmi:
* v elektronickom prostriedku JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V elektronického prostriedku je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ elektronického prostriedku JOSEPHINE, a to v pracovných dňoch v čase 8.00 16.00 hod. O dokončení autentifikácie je uchádzač informovaný e-mailom.
* nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do elektronického prostriedku JOSEPHINE. Autentifikáciu vykoná poskytovateľ elektronického prostriedku JOSEPHINE, a to v pracovných dňoch v čase 8.00 16.00 hod. O dokončení autentifikácie je uchádzač informovaný e-mailom.
* vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ elektronického prostriedku JOSEPHINE, a to v pracovných dňoch v čase 8.00 16.00 hod. O dokončení autentifikácie je uchádzač informovaný e-mailom.
* vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ elektronického prostriedku JOSEPHINE, a to v pracovné dni v čase 8.00 16.00 hod. O dokončení autentifikácie je uchádzač informovaný e-mailom.
* počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 4 pracovné dni (v rámci Európskej únie) a je potrebné s touto lehotou počítať pri vkladaní ponuky. O odoslaní listovej zásielky je uchádzač informovaný
e-mailom.
1. Autentifikovaný uchádzač si po prihlásení do elektronického prostriedku JOSEPHINE v prehľade dynamických nákupných systémov vyberie daný DNS, do ktorého má záujem sa kvalifikovať a vloží svoju žiadosť do určeného formulára na príjem žiadosti, ktorý nájde v záložke „Žiadosti“.
2. V predloženej ponuke prostredníctvom elektronického prostriedku JOSEPHINE musia byť pripojené požadované dokumenty a doklady (odporúčaný formát je PDF). Verejný obstarávateľ odporúča zachovať štruktúru a číslovanie tak, ako je uvedené v týchto súťažných podkladoch.
3. V prípade, že sú doklady, ktoré tvoria žiadosť o účasť, vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému tento digitálny doklad (vrátane jeho úradného prekladu). Uchádzač je oprávnený použiť aj doklady transformované zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení.
4. Uchádzač môže predloženú žiadosť o účasť dodatočne doplniť, zmeniť alebo vziať späť do uplynutia základnej lehoty na predkladanie žiadostí o účasť. Doplnenú, zmenenú alebo inak upravenú žiadosť o účasť je potrebné doručiť spôsobom opísaným v týchto súťažných podkladoch v lehote na predkladanie ponúk. Uchádzač pri odvolaní ponuky postupuje obdobne ako pri vložení prvotnej žiadosti o účasť. V čase plynutia základnej lehoty na predkladanie žiadostí o účasť môže uchádzač pomocou ikony koša žiadosť stiahnuť – zmazať. Po stiahnutí žiadosti je možné predložiť ponuku/žiadosť znovu.

## 5.2. Žiadosť o zaradenie do DNS (žiadosť o účasť)

1. **Do DNS bude zaradený každý záujemca, ktorý požiadal o zaradenie a splnil podmienky účasti. Podmienky účasti sú uvedené v prílohe č. 4.**
2. Žiadosť o zaradenie do DNS musí byť predložená prostredníctvom funkcionality elektronického prostriedku JOSEPHINE, v slovenskom alebo českom jazyku.
3. **Žiadosť o zaradenie do DNS musí obsahovať:**
* Vyplnený formulár „Žiadosť o zaradenie do DNS“ podľa prílohy č. 1 týchto SP a
* Doklady na preukazuje splnenia podmienok účasti podľa prílohy č. 4 týchto SP.
* v prípade skupiny dodávateľov - plnomocenstvo jednému z členov skupiny dodávateľov na konanie v mene všetkých členov skupiny dodávateľov a prijímanie pokynov v tomto verejnom obstarávaní

## 5.3 Lehota na predkladanie žiadostí o účasť

1. Lehota na predkladanie žiadostí o účasť (na zaradenie do DNS) je uvedená v oznámení o vyhlásení verejného obstarávania, ktorým sa vyhlásilo toto DNS.
2. Po zriadení DNS sa neuplatňujú ďalšie lehoty na predloženie žiadostí o účasť. Tzn., že po zriadení DNS možno požiadať o zaradenie kedykoľvek počas trvania DNS.

## 5.4. Vyhodnotenie doručených žiadostí o zaradenie

1. Verejný obstarávateľ bude pri vyhodnocovaní doručených žiadosti o zaradenie postupovať v súlade so ZVO.
2. Záujemcu, ktorý splnil podmienky účasti, verejný obstarávateľ bezodkladne zaradí do DNS.
3. Verejný obstarávateľ bezodkladne informuje záujemcu o zaradení alebo nezaradení do DNS. Informácia o nezaradení do DNS obsahuje najmä identifikáciu DNS, dôvody nezaradenia záujemcu, možnosť opakovane podať žiadosť o účasť a lehotu, v ktorej môže byť doručená námietka.
4. DNS sa považuje za zriadený doručením informácie podľa predchádzajúceho bodu všetkým záujemcom, ktorí predložili žiadosť o účasť v lehote podľa bod 5.3 písm. a) týchto SP.

# Zadávanie konkrétnych zákazky v rámci DNS/pokyny na vypracovanie ponuky (všeobecné podmienky)

## 6.1. Výzva na predkladanie ponúk

1. V rámci zriadeného DNS sa budú vyhlasovať konkrétne zákazky. Verejný obstarávateľ predpokladá zadávanie konkrétnych zákaziek v rámci DNS vo vopred neurčitých, nepravidelných intervaloch, ktoré budú závisieť od potrieb verejného obstarávateľa.
2. Verejný obstarávateľ pri zadávaní konkrétnej zákazky pošle výzvu na predkladanie ponúk súčasne všetkým záujemcom zaradeným do DNS. Výzva na predkladanie ponúk bude obsahovať všetky povinné náležitosti v zmysle ZVO a všetky informácie potrebné na vypracovanie ponúk v konkrétnej zákazke.
3. V prípade, že si to bude zadávanie konkrétnej zákazky vyžadovať, súčasťou výzvy na predkladanie ponúk budú aj požiadavky na preukázanie čestných vyhlásení, odborných certifikátov, prípadne iných nevyhnutných dokladov potrebných pre riadne vyhodnotenie splnenia požiadaviek na predmet zákazky.
4. V niektorých konkrétnych zákazkách si verejný obstarávateľ vyhradzuje právo vyžadovať vo výzve na predkladanie ponúk v konkrétnej zákazke
	* aby uchádzač v ponuke uviedol podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok a/alebo
	* aby navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až g) a ods. 7 a 8; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť.

## 6.2. Podmienky predloženia ponuky

1. Zaradený záujemca môže predložiť len jednu ponuku. Zaradený záujemca predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP a výzve na predkladanie ponúk.
2. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do elektronického prostriedku JOSEPHINE (určenou funkcionalitou) umiestnenom na webovej adrese <https://josephine.proebiz.com/>.
3. Elektronická ponuka sa vloží vyplnením ponukového formulára a vložením požadovaných dokladov a dokumentov v elektronickom prostriedku JOSEPHINE umiestnenom na webovej adrese <https://josephine.proebiz.com/>.
4. V predloženej ponuke prostredníctvom elektronického prostriedku JOSEPHINE musia byť pripojené požadované doklady a dokumenty (doporučený formát je „PDF“) a vyplnenie elektronického formulára, ktorý zodpovedá návrhu na plnenie kritéria uvedeného vo výzve na predkladanie ponúk.
5. Ponuka, pre účely zadávania tejto zákazky, je prejav slobodnej vôle zaradeného záujemcu, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
6. **Požiadavky na obsah ponuky budú definované vo výzve na predkladanie ponúk v konkrétnej zákazke**.

## 6.3. Vysvetlenie výzvy na predkladanie ponúk

V prípade nejasností alebo potreby objasnenia informácií potrebných na vypracovanie ponuky uvedených vo výzve na predkladanie ponúk alebo v inej sprievodnej dokumentácii a/alebo iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek zo záujemcov alebo zaradených záujemcov požiadať prostredníctvom komunikačného rozhrania elektronického prostriedku JOSEPHINE.

## 6.4. Komplexnosť konkrétnej zákazky

Zaradený záujemca musí predložiť ponuku na celý predmet výzvy tak, ako bude definovaný vo výzve na predkladanie ponuky.

## 6.5 Jazyk ponuky

1. Ponuky sa predkladajú v slovenskom alebo českom jazyku.
2. Ak je doklad alebo dokument vyhotovený v inom ako slovenskom jazyku alebo českom jazyku, predkladá sa spolu s jeho úradným prekladom do slovenského jazyka. Ak sa zistí rozdiel v obsahu dokladu alebo dokumentu predloženom podľa prvej vety, rozhodujúci je úradný preklad do slovenského jazyka.

## 6.6 Viazanosť ponuky

Lehota viazanosti ponúk bude/môže byť definovaná vo výzve na predkladanie ponúk v konkrétnej zákazke.

## 6.7 Zábezpeka ponuky

V niektorých konkrétnych zákazkách si verejný obstarávateľ vyhradzuje právo požadovať zábezpeku ponuky v súlade s § 46 ZVO. V prípade uplatnenia zábezpeky ponuky verejný obstarávateľ uvedie vo výzve na predkladanie ponúk požadovanú výšku zábezpeky ponuky, pričom záujemca bude pri skladaní zábezpeky postupovať podľa nasledovných pravidiel:

1. Doklad o zložení zábezpeky (ak je zábezpeka zložená vo forme bankovej záruky/vo forme poistenia záruky) musí byť súčasťou ponuky uchádzača. Ak doklad o zložení zábezpeky nebude súčasťou ponuky a/alebo ak finančné prostriedky nebudú zložené na účet verejného obstarávateľa alebo ak banková záruka nebude obsahovať náležitosti resp. ak listina preukazujúca poistenie záruky nebude obsahovať náležitosti podľa týchto SP, bude uchádzač z konkrétnej zákazky vylúčený.
2. Spôsob zloženia zábezpeky si vyberie uchádzač. Spôsoby zloženia zábezpeky sú:
* zloženie finančných prostriedkov na bankový účet verejného obstarávateľa podľa bodu 10.4 a) týchto súťažných podkladov,
* poskytnutie bankovej záruky za uchádzača podľa písm. d), alebo
* poskytnutie poistenia záruky za uchádzača podľa písm. e).
1. Zloženie finančných prostriedkov na bankový účet verejného obstarávateľa:
* Finančné prostriedky vo výške podľa výzvy na predkladanie ponúk musia byť zložené na účet verejného obstarávateľa vedený v Štátnej pokladnici,

|  |  |
| --- | --- |
| Číslo účtu:  | 7000180074/8180 |
| Konštantný symbol: | 0558 |
| Variabilný symbol: | IČO uchádzača (v prípade skupiny dodávateľov IČO jedného z členov |
| Špecifický symbol: | (*uviesť špecifický symbol)* |
| Poznámka:  | Zábezpeka: *(uviesť skrátený názov konkrétnej zadávanej zákazky)* |
| IBAN: | SK5981800000007000180074 |
| BIC/SWIFT kód: | SPSRSKBA |
| Banka príjemcu: | Štátna pokladnica, Radlinského 32, 810 05 Bratislava, Slovenská republika |

* Účet v Štátnej pokladnici nie je úročený.
* Finančné prostriedky musia byť pripísané na účet verejného obstarávateľa najneskôr v deň uplynutia lehoty na predkladanie ponúk.
1. Poskytnutie bankovej záruky za uchádzača sa riadi ustanoveniami zákona č. 513/1991 Zb. Obchodného zákonníka v znení neskorších predpisov alebo ekvivalentným právnym predpisom. Uchádzač predloží záručnú listinu, v ktorej banka písomne vyhlási, že uspokojí veriteľa (verejného obstarávateľa) za dlžníka (uchádzača) do výšky zábezpeky. Záručná listina môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Záručná listina vyhotovená zahraničnou bankou musí byť predložená v pôvodnom jazyku a súčasne úradne preložená do slovenského jazyka, okrem záručnej listiny vyhotovenej v českom jazyku. Doba platnosti bankovej záruky môže byť v záručnej listine obmedzená do uplynutia lehoty viazanosti ponúk. Banková záruka zanikne plnením banky v rozsahu, v akom banka poskytla plnenie za uchádzača v prospech verejného obstarávateľa.
2. Poskytnutie poistenia záruky za uchádzača sa riadi ustanoveniami zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov alebo podľa ekvivalentného právneho predpisu. Uchádzač predloží listinu preukazujúcu poistenie záruky, v ktorej poisťovňa písomne vyhlási, že uspokojí verejného obstarávateľa za uchádzača do výšky zábezpeky. Listina preukazujúca poistenie záruky môže byť vystavená poisťovňou so sídlom v Slovenskej republike, pobočkou zahraničnej poisťovne v Slovenskej republike alebo zahraničnou poisťovňou. Listina preukazujúca poistenie záruky vyhotovená zahraničnou poisťovňou musí byť predložená v pôvodnom jazyku a súčasne úradne preložená do slovenského jazyka. Doba platnosti poistenia záruky môže byť v listine preukazujúcej poistenie záruky obmedzená do uplynutia lehoty viazanosti ponúk. Poistenie záruky zanikne plnením poisťovne v rozsahu, v akom poisťovňa poskytla plnenie za uchádzača v prospech verejného obstarávateľa.
3. Ak uchádzač využije možnosť zloženia zábezpeky vo forme bankovej záruky, v elektronickej ponuke predloží elektronické vyhotovenie bankovej záruky vydané bankou alebo scan originálu bankovej záruky v prípade, ak banka elektronickú bankovú záruku nevydáva. Ak banka nevydáva elektronické vyhotovenie bankovej záruky a k uvoľneniu zábezpeky je potrebné predložiť originálne listinné vyhotovenie bankovej záruky, uchádzač v lehote na predkladanie ponúk predloží (doručí) verejnému obstarávateľovi aj originál bankovej záruky v listinnej podobe na adresu uvedenú v bode 1 týchto súťažných podkladov - obálku uchádzač označí identifikačnými údajmi verejného obstarávateľa, identifikačnými údajmi uchádzača, názvom predmetu zákazky, na ktorú ponuku predkladá a heslom: „Banková záruka – Neotvárať“.
4. Ak uchádzač využije možnosť zloženia zábezpeky vo forme poistenia záruky, v elektronickej ponuke predloží elektronické vyhotovenie poistenia záruky vydané poisťovňou alebo scan originálu poistenia záruky v prípade, ak poisťovňa elektronické poistenie záruky nevydáva. Ak poisťovňa nevydáva elektronické vyhotovenie poistenia záruky a k uvoľneniu zábezpeky je potrebné predložiť originálne listinné vyhotovenie poistenia záruky, uchádzač v lehote na predkladanie ponúk predloží (doručí) verejnému obstarávateľovi aj originál poistenia záruky v listinnej podobe na adresu uvedenú v bode 1 týchto súťažných podkladov - obálku uchádzač označí identifikačnými údajmi verejného obstarávateľa, identifikačnými údajmi uchádzača, názvom predmetu zákazky, na ktorú ponuku predkladá a heslom: „Poistenie záruky – Neotvárať“.
5. Podmienky vrátenia alebo uvoľnenia zábezpeky. Vrátenie zložených finančných prostriedkov na účet verejného obstarávateľa:
* Ak uchádzač zložil zábezpeku zložením finančných prostriedkov na účet verejného obstarávateľa podľa písm. c), verejný obstarávateľ ju vráti okrem prípadov, kedy zábezpeka prepadá v prospech verejného obstarávateľa.
* Ak uchádzač zložil zábezpeku formou bankovej záruky, táto zanikne uplynutím lehoty, na ktorú bola vystavená, ak veriteľ (verejný obstarávateľ) neoznámi banke písomne svoje nároky z bankovej záruky počas doby jej platnosti.
* Ak uchádzač zložil zábezpeku formou poistenia záruky, táto zanikne uplynutím lehoty, na ktorú bola vystavená, ak verejný obstarávateľ neoznámi poisťovni písomne svoje nároky z poistenia záruky počas doby jej platnosti.
1. Verejný obstarávateľ uvoľní alebo vráti uchádzačovi zábezpeku do siedmich dní odo dňa
* uplynutia lehoty viazanosti ponúk
* márneho uplynutia lehoty na doručenie námietky, ak ho verejný obstarávateľ vylúčil z verejného obstarávania alebo ak verejný obstarávateľ zruší použitý postup zadávania zákazky,
* uzavretia zmluvy.
1. Zábezpeka prepadne v prospech verejného obstarávateľa, ak uchádzač v lehote viazanosti ponúk:
* odstúpi od svojej ponuky alebo
* neposkytne súčinnosť alebo odmietne uzavrieť zmluvu alebo rámcovú dohodu podľa § 56 ods. 8 až 12 ZVO.

## 6.8 Doplnenie, zmena a odvolanie ponuky

Zaradený záujemca môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Zaradený záujemca pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

## 6.9 Náklady na ponuku

Všetky výdavky spojené s prípravou a predložením ponuky znáša zaradený záujemca bez akéhokoľvek finančného alebo iného nároku voči verejnému obstarávateľovi, a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

## 6.10 Variantné riešenie

Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

## 6.11 Otváranie ponúk

V súlade s § 61 ods. 4 posledná veta ZVO je otváranie ponúk neverejné, údaje z otvárania ponúk verejný obstarávateľ nezverejňuje a neposiela uchádzačom ani zápisnicu z otvárania

## 6.12 Vyhodnotenie ponúk

1. Pri hodnotení ponúk sa postupuje podľa § 53 ZVO.
2. Súčasťou procesu vyhodnocovania ponúk môže byť elektronická aukcia podľa § 54 ZVO. Informácia o tom, či sa v konkrétnej zákazke použije elektronická aukcia, bude uvedená vo výzve na predkladanie ponúk spolu s podrobnosťami o priebehu elektronickej aukcie.
3. V prípade nepoužitia elektronickej aukcie sa vyhodnotenie ponúk z hľadiska splnenia požiadaviek na predmet zákazky uskutoční po vyhodnotení ponúk na základe kritérií na vyhodnotenie ponúk, a to nasledujúcim spôsobom:
* Komisia zostaví poradie ponúk uchádzačov na základe vyhodnotenia návrhov na plnenie kritéria.
* Komisia následne vyhodnotí u uchádzača, ktorý sa umiestnil na prvom mieste v poradí, splnenie požiadaviek na predmet zákazky. Ak dôjde k vylúčeniu ponuky, vyhodnotí sa následne splnenie požiadaviek na predmet zákazky u ďalšieho uchádzača tak, aby uchádzač umiestnený na prvom mieste v novo zostavenom poradí spĺňal požiadavky na predmet zákazky.
1. Verejný obstarávateľ po vyhodnotení ponúk a po odoslaní všetkých oznámení o vylúčení uchádzača bezodkladne písomne oznámi všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile, a to v súlade s § 55 ZVO

## 6.13 Kritériá na vyhodnotenie ponúk

1. Ponuky v konkrétnej zákazke sa môžu vyhodnocovať na základe
	* najlepšieho pomeru ceny a kvality,
	* nákladov použitím prístupu nákladovej efektívnosti najmä nákladov počas životného cyklu alebo
	* najnižšej ceny.
2. Najlepší pomer ceny a kvality sa môže posudzovať na základe ceny alebo nákladov a ďalších kritérií, ktoré môžu zahŕňať kvalitatívne, environmentálne hľadiská súvisiace s predmetom zákazky a ktorými sú najmä kvalita vrátane technického prínosu, funkčné vlastnosti, environmentálne a inovačné charakteristické znaky, záručný servis, pozáručný servis, dodacie podmienky, ako je dátum dodania alebo lehota dodania, interoperabilita a prevádzkové charakteristiky.
3. Náklady počas životného cyklu výrobku zahŕňajú všetky náklady, ktoré sú vzhľadom na povahu predmetu zákazky uplatniteľné a ktoré znáša verejný obstarávateľ alebo iný používateľ, ako sú náklady
	* súvisiace s nadobudnutím,
	* na používanie,
	* na údržbu,
	* na ukončenie životnosti, ako sú náklady na zber a recykláciu.
4. Výzva na predkladanie ponúk môže obsahovať presnejšiu formuláciu kritérií na vyhodnotenie ponúk.
5. Definícia každého kritéria, pravidlá na uplatnenie každého kritéria, Relatívna váha každého kritéria a prípadne podkritérií bude špecifikovaná vo výzve na predkladanie ponúk. Spôsob zadávania zákazky a prípadne pomer ceny a kvality vyhlasuje verejný obstarávateľ vo výzve na predkladanie ponúk v konkrétnej zákazke.

## 6.14 Uzavretie zmluvy

1. Výsledkom konkrétnej zákazky bude kúpna zmluva alebo rámcová dohoda, vždy s jedným úspešným uchádzačom. Verejný obstarávateľ špecifikuje v konkrétnej výzve na predloženie ponuky či výsledkom konkrétnej zákazky bude kúpna zmluva alebo rámcová dohoda.
2. V prílohe č. 3 týchto SP je uvedená vzorová kúpna zmluva. V prípade potreby si verejný obstarávateľ vyhradzuje právo pre potreby konkrétnej zákazky vzorovú zmluvy prispôsobiť.
3. Proces uzatvárania zmluvy sa riadi § 56 ZVO.
4. Úspešný uchádzač pred podpisom zmluvy, ktorá bude výsledkom tohto verejného obstarávania v rámci poskytnutia riadnej súčinnosti podľa § 56 ods. 8 ZVO bude povinný:
* uviesť údaje o všetkých známych subdodávateľoch, údaje o osobe oprávnenej konať
* za subdodávateľa v rozsahu meno a priezvisko, adresa pobytu, dátum narodenia v súlade so zákonom v prípade, že úspešný uchádzač/úspešní uchádzači zabezpečujú realizáciu predmetu zákazky subdodávateľmi,
* v prípade skupiny dodávateľov – predložiť zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne v súlade s bodom 17. týchto SP,
1. Verejný obstarávateľ nesmie uzavrieť zmluvu alebo rámcovú dohodu s
* uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora,
* uchádzačom, ktorého subdodávateľ a subdodávateľ podľa osobitného predpisu majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora,
* uchádzačom, ktorý má povinnosť zapisovať sa do registra partnerov verejného sektora33) a ktorého konečným užívateľom výhod zapísaným v registri partnerov verejného sektora je
	+ prezident Slovenskej republiky,
	+ člen vlády,
	+ vedúci ústredného orgánu štátnej správy, ktorý nie je členom vlády,
	+ vedúci orgánu štátnej správy s celoslovenskou pôsobnosťou,
	+ sudca Ústavného súdu Slovenskej republiky alebo sudca,
	+ generálny prokurátor Slovenskej republiky, špeciálny prokurátor alebo prokurátor,
	+ verejný ochranca práv,
	+ predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,
	+ štátny tajomník,
	+ generálny tajomník služobného úradu,
	+ prednosta okresného úradu,
	+ primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo
	+ predseda vyššieho územného celku.

## 6.15 Záverečné ustanovenia

Postup tohto verejného obstarávania, ktorý osobitne nie je upravený týmito SP, sa riadi príslušnými ustanoveniami zákona alebo bude došpecifikovaný vo výzve na predkladanie ponúk.